CELEX: 62018TA0596
Language: hu
Date: 2020-09-23 00:00:00
Title: T-596/18. sz. ügy: A Törvényszék 2020. szeptember 23-i ítélete – ZL kontra EUIPO („Közszolgálat – Felvétel – Versenyvizsga-kiírás – A felperes nevének a versenyvizsga tartaléklistájára való felvételét mellőző határozat – Indokolási kötelezettség – Az előválogató teszteken feltett feleletválasztós kérdésekhez való hozzáférés iránti kérelem elutasítása – A vizsgabizottság eljárásának titkossága”)

2020.11.16.   
            
            
               HU
            
            
               Az Európai Unió Hivatalos Lapja
            
            
               C 390/29
            
         
      A Törvényszék 2020. szeptember 23-i ítélete – ZL kontra EUIPO
      (T-596/18. sz. ügy) (1)
      
      („Közszolgálat - Felvétel - Versenyvizsga-kiírás - A felperes nevének a versenyvizsga tartaléklistájára való felvételét mellőző határozat - Indokolási kötelezettség - Az előválogató teszteken feltett feleletválasztós kérdésekhez való hozzáférés iránti kérelem elutasítása - A vizsgabizottság eljárásának titkossága”)
      (2020/C 390/40)
      Az eljárás nyelve: angol
      
         Felek
      
      
         Felperes: ZL (képviselő: H. Tettenborn ügyvéd)
      
         Alperes: Az Európai Unió Szellemi Tulajdoni Hivatala (képviselők: A. Lukošiūtė és Tóth K. meghatalmazottak, segítőjük: B. Wägenbaur ügyvéd)
      
         Az ügy tárgya
      
      Az EUMSZ 270. cikken alapuló és először is az EUIPO/AD/01/17 – AD 6 – tanácsos a szellemi tulajdon területén versenyvizsga vizsgabizottságának 2018. március 7-i, a felperes által az ugyanezen vizsgabizottság 2017. december 1-i, az EUIPO tanácsosainak felvétele érdekében létrehozott tartaléklistára való felvételét mellőző határozata felülvizsgálatával kapcsolatban benyújtott kérelmét elutasító határozatának, másodszor az EUIPO 2018. június 27-i határozatának megsemmisítése iránti kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék ZL-t kötelezi a költségek viselésére.
               
            
         (1)  HL C 445., 2018.12.10.